**Εννέα συν μία ερωτήσεις και απαντήσεις σχετικά με την κλινική εποπτεία στο πλαίσιο της πρακτικής άσκησης**

Ντιάνα Χαρίλα ΕΔΙΠ Τμήμα Ψυχολογίας

**Τι είναι η κλινική εποπτεία;**

Η εποπτεία είναι μια δυναμική, διαπροσωπικά εστιασμένη εμπειρία η οποία προάγει την ανάπτυξη της θεραπευτικής επάρκειας. Ένας από τους πρωταρχικούς στόχους της εποπτείας είναι να διασφαλίσει την ποιότητα της θεραπευτικής παρέμβασης με τους θεραπευόμενους σε ένα υψηλό επίπεδο σε σχέση με τις ανάγκες τους. Συνεπώς, η εποπτεία πρέπει να αναγνωρισθεί ως ο ακρογωνιαίος λίθος της κλινικής πρακτικής.

**Ποιοί είναι οι βασικοί στόχοι της κλινικής εποπτείας;**

Η κλινική εποπτεία επιτελεί τρεις κύριους στόχους:

* Να ενισχύσει την επαγγελματική κατάρτιση των εκπαιδευομένων ψυχολόγων
* Να ρυθμίσει την ποιότητα των επαγγελματικών υπηρεσιών που προσφέρονται στους θεραπευόμενους και επομένως:
* *Να διασφαλίσει την ευημερία των θεραπευόμενων*

**Ποιές είναι οι λειτουργίες της κλινικής εποπτείας;**

Η κλινική εποπτεία προσφέρει στους εκπαιδευόμενους ψυχολόγους:

* Εκπαίδευση
* Υποστήριξη
* Αξιολόγηση

**Τι ρόλοι αναμένονται να έχουν οι επόπτες;**

* Οι επόπτες έχουν πολλαπλούς ρόλους (διδάσκουν, συμβουλεύουν, αξιολογούν, διευκολύνουν την επαγγελματική αυτογνωσία των εκπαιδευομένων ) στο πλαίσιο της εποπτικής σχέσης
* Οι επόπτες έχουν ρόλο εξουσίας, με την έννοια ότι υπάρχουν ξεκάθαρα όρια ανάμεσα στους επαγγελματικούς και τους κοινωνικούς ρόλους
* Οι επόπτες λειτουργούν ως μοντέλα κατάλληλης επαγγελματικής συμπεριφοράς

**Τι αναμένεται να περιλαμβάνει μια εποπτική συνάντηση;**

Οι εποπτικές συναντήσεις μπορεί να εστιάζονται σε διάφορα ζητήματα που αφορούν την πρακτική άσκηση του εκπαιδευόμενου.

Οι πιο συνήθεις τομείς εστίασης μιας εποπτικής συνάντησης είναι:

* Το περιεχόμενο της θεραπευτικής συνεδρίας
* Τεχνικές και παρεμβάσεις
* Θεραπευτική σχέση
* Πορεία του εκπαιδευόμενου
* Εποπτική σχέση
* Το ευρύτερο περιβάλλον στο οποίο συμβαίνει η εποπτεία (ο φορέας πρακτικής άσκησης)

**Ποιές αντιδράσεις των εκπαιδευόμενων δεν τους επιτρέπουν να βοηθηθούν από την εποπτική διαδικασία;**

* Άρνηση των σχολίων του επόπτη
* Επιμονή ότι αυτό που λέει ο επόπτης δεν ‘δουλεύει’
* Μηδενισμός/Παραίτηση
* Ερμηνεία των σχολίων του επόπτη ως προκατάληψη εναντίον τους

**Ποια είναι τα χαρακτηριστικά μιας καλής εποπτικής σχέσης;**

Συνήθως τα παρακάτω χαρακτηριστικά βοηθούν την σχέση επόπτη-εκπαιδευόμενου να είναι δημιουργική και οι εκπαιδευόμενοι να λάβουν στήριξη στην εκπόνηση της πρακτικής τους άσκησης:

* Οι εκπαιδευόμενοι συμμετέχουν ενεργά στις συναντήσεις ( με ερωτήσεις, απορίες, απόψεις)
* Υπάρχει ανοικτή επικοινωνία μεταξύ επόπτη και εκπαιδευόμενου όπου τα πάντα σχετικά με την πρακτική άσκηση συζητούνται και διακανονίζονται
* Υπάρχουν αμοιβαία εμπιστοσύνη και σεβασμός

**Είναι αναμενόμενο οι εκπαιδευόμενοι να έχουν άγχος για την πρακτική άσκηση και την εποπτεία;**

* Πολλές φορές η έκθεση στην κλινική δουλειά μπορεί να προκαλέσει άγχος.
* Είναι πολύ σημαντική η σχέση επόπτη και εκπαιδευόμενου στην αντιμετώπιση του άγχους για την πρακτική εξέλιξη αλλά και για την εξέλιξη του εκπαιδευόμενου ψυχολόγου
* **Είναι πολύ σημαντικό και βοηθητικό ο**ι εκπαιδευόμενοι να μοιράζονται τις ανησυχίες τους με τον επόπτη τους

**Τι δυσκολεύει συνήθως τους εκπαιδευόμενους ψυχολόγους στην εποπτεία;**

* Ο επόπτης να ασκεί εξουσία και να έχει άσχημη συμπεριφορά
* Να υπάρχει ασάφεια στους ρόλους
* Ο επόπτης να μην εξηγεί και γενικά να μην δίνει ανατροφοδότηση

**Χρήσιμες ερωτήσεις των εκπαιδευομένων προς τον εαυτό κατά την διάρκεια της πρακτικής τους άσκησης:**

* Πώς αυτό που κάνω συνδέεται με την θεωρία;
* Τι άλλο θα μπορούσα να κάνω;
* Έχω ερωτήσεις/απορίες για την λειτουργία του φορέα ή για την κλινική δουλειά που παίρνω μέρος και δεν έχω μοιραστεί στην εποπτεία;
* Υπάρχει κάτι που είναι σημαντικό και δεν το έχω μοιραστεί στην εποπτεία;
* Υπάρχει κάτι που έμαθα από την συνάντηση εποπτείας;
* Αξιοποίησα τις επισημάνσεις του επόπτη μου, έτσι ώστε να βελτιωθεί η δουλειά μου;
* Μήπως έχω φόβους και ανησυχίες γύρω από την πρακτική μου άσκηση και δεν τα μοιράζομαι στην εποπτεία μου από τον φόβο της αρνητικής αξιολόγησης;